b'\n_START_ARTICLE_\nWolfgang Makatsch\n_START_PARAGRAPH_\nWolfgang Makatsch (16. helmikuuta 1906 Zittau \xe2\x80\x93 23. helmikuuta 1983 Bautzen) oli saksalainen lintutieteilij\xc3\xa4._NEWLINE_Makatsch ty\xc3\xb6skenteli sek\xc3\xa4 Helgolandin lintuasemalla ett\xc3\xa4 Rossittenin lintuasemalla. Valmistuttuaan biologiksi h\xc3\xa4n vuonna 1967 esitti kirjoituksessaan Kein Ei gleicht dem anderen (Yksik\xc3\xa4\xc3\xa4n muna ei ole toisen kaltainen) teorian, ett\xc3\xa4 valkoinen munan v\xc3\xa4ri on evolutiivisesti munan alkuper\xc3\xa4isin v\xc3\xa4ri, koska matelijoiden munat ovat valkoisia. Suojav\xc3\xa4ritys petoja ja pes\xc3\xa4rosvoja vastaan on ainoa syy munan v\xc3\xa4reille._NEWLINE_Makatsch matkusteli laajalti ja ker\xc3\xa4si matkoillaan yli 30\xc2\xa0000\xc2\xa0munan kokoelman. Kokoelma on er\xc3\xa4s laajimmista Saksassa, ja se on sijoitettu Dresdenin Staatliches Museum f\xc3\xbcr Tierkundeen._NEWLINE_Makatsch oli tuottelias kirjoittaja. H\xc3\xa4nen tuotantonsa k\xc3\xa4sitteli l\xc3\xa4hinn\xc3\xa4 lintujen m\xc3\xa4\xc3\xa4ritt\xc3\xa4mist\xc3\xa4 ja munia.'